b'\n_START_ARTICLE_\nGibljivi dumper tovornjak\n_START_PARAGRAPH_\nGibljivi dumper tovornjak (ang. articulated hauler) je vrsta tovornjaka za gradbena in zemeljska dela. Sestavljen je iz dveh delov: sprednji del z motorjem - imenovan tudi vla\xc4\x8dilec (traktor) in zadnji del s kesonom. Po navadi ima pogon na vsa kolesa in lahko operira na precej slab\xc5\xa1ih terenih kot obi\xc4\x8dajen dumper. Prve gibljive dumperje je predstavil Volvo leta 1966._NEWLINE_Glavni proizvajalci so Volvo CE (okrog 50% trga), Caterpillar, Terex, John Deere/Bell Equipment in Moxy/Doosan._NEWLINE_Sprva so te vrste tovornjaki uporabljali samo za transport materiala, pozneje pa tudi za me\xc5\xa1anje betona, za transport lesa, vode in intermodalnih zabojnikov in tudi kot dvigalo._NEWLINE_Kapacitete gibljivih dumperjev so do najve\xc4\x8d 50 ton materiala.'